CELEX: 32017D1458
Language: fi
Date: 2017-08-10 00:00:00
Title: Neuvoston täytäntöönpanopäätös (YUTP) 2017/1458, annettu 10 päivänä elokuuta 2017, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta

11.8.2017   
            
            
               FI
            
            
               Euroopan unionin virallinen lehti
            
            
               L 208/36
            
         NEUVOSTON TÄYTÄNTÖÖNPANOPÄÄTÖS (YUTP) 2017/1458,
   annettu 10 päivänä elokuuta 2017,
   Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
   ottaa huomioon Libyan tilanteen johdosta määrättävistä rajoittavista toimenpiteistä, ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1) ja erityisesti sen 12 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 31 päivänä heinäkuuta 2015 päätöksen (YUTP) 2015/1333.
            
         
               (2)
            
            
               Yhdistyneiden kansakuntien turvallisuusneuvoston päätöslauselman 1970 (2011) nojalla perustettu Yhdistyneiden kansakuntien turvallisuusneuvoston komitea hyväksyi 2 päivänä elokuuta 2017 yhden aluksen lisäämisen luetteloon, joka koskee aluksia, joihin kohdistetaan rajoittavia toimenpiteitä.
            
         
               (3)
            
            
               Päätöksen (YUTP) 2015/1333 liite V olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2015/1333 liite V tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty 10 päivänä elokuuta 2017.
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  EUVL L 206, 1.8.2015, s. 34.
   
      LIITE
      
                  1.
               
               
                  Lisätään seuraava alus päätöksen (YUTP) 2015/1333 liitteessä V olevaan luetteloon aluksista, joihin sovelletaan rajoittavia toimenpiteitä:
                  B.   Yhteisöt
                  
                  1.   Nimi: Lynn S
                  
                  
                     Lisätiedot
                  
                  Kansainvälisen merenkulkujärjestön (IMO) tunnistenumero: 8706349. Merkitty luetteloon päätöslauselman 2146 (2014) 10 kohdan a ja b alakohdan nojalla, sellaisena kuin se oli laajennettuna ja muutettuna päätöslauselman 2362 (2017) 2 kohdan nojalla (kielto lastata, kuljettaa tai purkaa lasti aluksesta; kielto tulla satamiin). Päätöslauselman 2146 11 kohdan nojalla merkitseminen on voimassa 2. elokuuta – 2. marraskuuta 2017, ellei komitea sitä lopeta aikaisemmin päätöslauselman 2146 12 kohdan nojalla. Lippuvaltio: Saint Vincent ja Grenadiinit. Alus on 26. heinäkuuta 2017 alkaen ollut sijoitettuna kansainvälisillä vesialueilla noin 50 meripeninkulmaa Kyproksesta kaakkoon.